Diari Oficial de la Generalitat Valenciana


Sumari del DOGV 5129, del 07-11-2005 (2005/11848)

Informació pública de l'acord de creació de fitxers de dades de caràcter personal de titularitat pública del Col·legi Oficial d'Aparelladors i Arquitectes Tècnics d'Alacant.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2005/07/26/(1)/dof/vci/html**

### Dades del document

Número de DOGV
:   5129

Data del DOGV
:   07-11-2005

Secció del DOGV
:   I. DISPOSICIONS GENERALS

Número del document
:   2005/11678


Data del document
:   26-07-2005

Organisme emissor
:   Col·legi Oficial d'Aparelladors i Arquitectes Tecnics d'Alacant

Tipus de document
:   Acord

Descriptors 

:   * base de dades
    * dades personals
    * legislació
    * col·legi professional

Informació pública de l'acord de creació de fitxers de dades de caràcter personal de titularitat pública del Col·legi Oficial d'Aparelladors i Arquitectes Tècnics d'Alacant. [2005/F11522]
  
El Col·legi Oficial d'Aparelladors i Arquitectes Tècnics d'Alacant és una corporació de dret públic amb personalitat jurídica pròpia i plena capacitat per al compliment dels seus fins, conforme al que establix la Llei 2/1974, de Col·legis Professionals, de 13 de febrer, modificada per les lleis 74/1978, de 26 de desembre, 7/1997, de 14 de febrer, i Reial Decret Llei 6/2000, de 23 de juny, i al que s'ha previst en el seu Estatut propi, aprovat pel Consell General dels Col·legis Oficials d'Aparelladors i Arquitectes Tècnics.
  
Com a corporació de dret públic, i en els termes que figuren en la jurisprudència del Tribunal Constitucional, en sentències com les ressenyades amb els números 20/1988 i 87/1989, correspon als col·legis professionals l'exercici de totes aquelles funcions d'interés públic que directament i en relació amb la professió pel legislador li siguen encomanades o bé li siguen delegades per l'administració.
  
Entre les indicades funcions li corresponen al Col·legi Oficial d'Aparelladors i Arquitectes Tècnics d'Alacant l'ordenació, en l'àmbit de la seua competència, de l'activitat professional dels col·legiats, vetlant per l'ètica i la dignitat professional i el respecte degut als drets dels particulars. I, per a l'exercici d'eixes i la resta de funcions que té encomanades, el Col·legi Oficial d'Aparelladors i Arquitectes Tècnics d'Alacant necessita disposar de fitxers automatitzats que necessàriament han de contindre dades personals dels seus col·legiats, els quals han de complir amb les prevencions legals que contempla la indicada Llei Orgànica 15/1999, de 13 de desembre, de Protecció de Dades de Caràcter Personal.
  
En eixe sentit, es fa constar que la Junta de Govern d'este col·legi ha sigut sempre conscient de la importància decisiva de la protecció de dades de caràcter personal per a la salvaguarda de la dignitat i intimitat de les persones, en general, i dels seus col·legiats, en particular. Per això, este Col·legi Oficial d'Aparelladors i Arquitectes Tècnics d'Alacant ha complit amb la normativa reguladora del dret a la protecció de dades de caràcter personal.
  
Per la seua banda, l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, establix que la creació, modificació o supressió de fitxers de les administracions públiques haurà d'efectuar-se per mitjà d'una disposició general publicada en el Boletín Oficial del Estado o diari oficial corresponent. No obstant, l'absència d'un adequat desplegament reglamentari de la dita previsió legal ha impedit fins a la data inscriure els fitxers col·legials en la seua qualitat de «fitxers de titularitat pública». Sent ja possible, per tant el compliment de dita normativa, s'elabora esta disposició que si bé és de creació ?perquè així ho exigix la normativa d'aplicació- respecte d'alguns fitxers, no es tracta estrictament de la seua creació ex nova, sinó de la seua adaptació a les exigències del procediment, ja que actualment el col·legi disposa de fitxers, oportunament declarats en l'Agència Espanyola de Protecció de Dades, amb dades obtinguts en els fitxers que ara es «creen».
  
En virtut d'això, de conformitat amb el que disposa l'article 20 de la Llei 15/1999, de 13 de desembre, la Junta de Govern del Col·legi Oficial d'Aparelladors i Arquitectes Tècnics d'Alacant, reunida en sessió celebrada el dia 26 de juliol de 2005, va aprovar, per unanimitat, la disposició de creació, modificació i supressió de fitxers de titularitat pública de caràcter personal de la corporació, seguint a este efecte les directrius marcades per l'Agència Espanyola de Protecció de Dades, d'acord amb les disposicions següents:
  
Primera. Es creen els fitxers de dades de caràcter personal de titularitat pública de responsabilitat del Col·legi Oficial d'Aparelladors i Arquitectes Tècnics d'Alacant que s'indiquen en els annexos de la present disposició i que hauran d'adequar-se als termes i condicions previstes en la Llei Orgànica 15/1999, de 13 de desembre, de Protecció de Dades de Caràcter Personal i disposicions de desplegament, i en particular a les prescripcions establides en el Reial Decret 994/1999, d'11 de juny, pel qual s'aprova el Reglament de mesures de seguretat dels fitxers automatitzats que continguen dades de caràcter personal.
  
Segona. El Col·legi Oficial d'Aparelladors i Arquitectes Tècnics d'Alacant, com a responsable dels fitxers, adoptarà les mesures necessàries per a garantir que les dades de caràcter personal existents en estos s'usen per a finalitats i funcions de dret públic que té encomanades i reconegudes en la Llei de Col·legis Professionals 2/1974, de 13 de febrer, i la resta de normativa general o sectorial que afecte la professió, en relació amb la Llei Orgànica 15/1999, de 13 de desembre, de Protecció de Dades de Caràcter Personal.
  
Tercera. Els professionals afectats podran exercir els drets d'accés, rectificació, oposició i cancel·lació, davant del secretari del Col·legi Oficial d'Aparelladors i Arquitectes Tècnics d'Alacant, en la seu oficial de la corporació, al carrer de Ferré Vidiella, 7, 03144 Alacant.
  
Quarta. Es delega en el secretari de la Junta de Govern del Col·legi l'adopció de les disposicions previstes per a dur a terme este acord.
  
Cinquena. Així mateix, es delega en el secretari de la Junta de Govern del col·legi l'aprovació de les disposicions necessàries per a la creació de nous fitxers de dades de caràcter personal de titularitat pública que, si és el cas, resultaren necessaris per a l'exercici de les finalitats pròpies del col·legi, així com la modificació o supressió de les existents.
  
Disposicions finals
  
Primera. De la present disposició es traslladarà a l'Agència Espanyola de Protecció de Dades, conforme al que disposa l'article 39.2.a) de la Llei Orgànica 15/1999, de 13 de desembre, de Protecció de Dades de Caràcter Personal (LOPD), que disposa que seran objecte d'inscripció en el Registre General de Protecció de Dades els fitxers dels quals siguen titulars les administracions públiques. Així mateix, i en l'article 5 del Reial Decret 1.332/1994, de 20 de juny de 1994, que desenvolupa determinats aspectes de la Llei Orgànica 5/1992, i que està en vigor en allò que no s'opose a la LOPD, s'assenyala que tot fitxer de dades de caràcter personal de titularitat pública serà notificat a l'Agència Espanyola de Protecció de Dades, per mitjà del trasllat a través del model normalitzat que a este efecte elabore l'agència, d'una còpia de la disposició de creació del fitxer.
  
Segona. La present disposició entrarà en vigor l'endemà de la seua publicació en el Diari Oficial de la Generalitat Valenciana.
  
Annex I
  
Fitxers de professionals: col·legiats i acreditats
  
Fitxers que contenen dades de caràcter personal i d'activitat dels professionals
  
- Usos i fins:
  
Registre de col·legiats residents i no residents en altres corporacions de la mateixa professió acreditats davant del col·legi per a l'exercici en la seua demarcació territorial.
  
Control de titulacions, d'exercici professional i especialització professional.
  
Acreditació de l'habilitació professional dels col·legiats i dels acreditats.
  
Control d'incompatibilitats professionals.
  
Registre de càrregues corporatives.
  
Gestió de quotes i drets col·legials.
  
Llistes de pèrits judicials i extrajudicials.
  
Emissió de certificats i acreditacions relacionats amb l'exercici de potestats juridicopúbliques.
  
Enviament de comunicacions, en l'àmbit nacional i internacional, vinculades amb l'exercici de potestats de dret públic.
  
Fins científics, històrics i estadístics.
  
Mediació i arbitratge.
  
En general, la gestió de funcions legalment previstes derivades de la col·legiació obligatòria i l'exercici de qualsevol potestat estatutària de dret públic.
  
- Responsable del fitxer:
  
Secretari de la Junta de Govern del Col·legi.
  
- Col·lectiu afectat:
  
Professionals i, si és el cas, els seus hereus o drethavents.
  
- Procediment de recollida de dades:
  
Fitxes d'adscripció, declaracions documentals o telemàtiques facilitades pel mateix interessat o el seu representant legal.
  
- Estructura bàsica:
  
Dades identificatives:
  
DNI.
  
Número SS.
  
Nom i cognoms.
  
Direcció.
  
Telèfon.
  
- Tipus de dades:
  
Dades identificatives
  
Nom i cognoms.
  
DNI/NIF, passaport i/o permís de residència o treball.
  
Direcció professional inclou telèfon, fax, e-mail i web.
  
Direcció particular (previ consentiment).
  
- Cessions previstes:
  
Consell General, consells de col·legis autonòmics i col·legis oficials de la mateixa professió, Premaat i Musaat.
  
Consells i col·legis d'altres professions, quan siga per a l'exercici de competències semblants a quan així ho dispose una llei.
  
Òrgans jurisdiccionals.
  
Administracions general de l'estat, de les comunitats autònomes, local i institucions de caràcter públic, competents per a l'exercici de competències semblants o quan així ho establisca una llei.
  
Servicis públics responsables de la producció d'estadístiques oficials.
  
Assegurances obligatòries de responsabilitat professional,
  
Qualsevol altra que resulte de la normativa vigent amb rang de llei.
  
- Transferències:
  
Autoritats competents dels estats membres de la Unió Europea, d'origen o d'acollida, dels professionals inscrits.
  
Si és el cas, organismes i entitats internacionals amb competència en la matèria.
  
- Unitat o servici davant la qual es pot exercitar el dret d'accés.
  
Secretari de la Junta de Govern del col·legi.
  
- Mesures de seguretat:
  
Nivell bàsic.
  
Annex II
  
Fitxers de visats col·legials
  
- Usos i fins:
  
Registre i control de les intervencions professionals dels col·legiats.
  
Acreditació de la identitat, titulació i habilitació legal i col·legial del tècnic autor del treball o documentació professional objecte del visat. Control d'incompatibilitats i altres circumstàncies inhabilitants.
  
Acreditació de la correcció o integritat formal de la documentació integrant del treball professional subjecte al visat.
  
Gestió del cobrament dels honoraris professionals dels col·legiats, si és el cas, prèvia petició d'estes.
  
Elaboració d'estadístiques.
  
- Responsable del fitxer:
  
Secretari de la Junta de Govern del col·legi.
  
- Col·lectius afectats:
  
Col·legiats i els altres agents intervinents en l'obra, construcció o instal·lació subjecta a llicència.
  
- Procediment de recollida de dades:
  
Notes d'encàrrec-pressupost facilitades pels col·legis i els seus clients.
  
Documentacions tècniques relatives al treball professional, a l'obra, construcció o instal·lació.
  
- Tipus de dades:
  
Dades del col·legiat:
  
Nom i cognoms.
  
Firma.
  
NIF/CIF societat professional si és el cas.
  
Direcció professional (inclou direcció postal, telèfon, fax, i correu electrònic, si és el cas).
  
Percentatge d'intervenció en el treball.
  
Classe d'exercici professional (liberal, assalariat i funcionari).
  
- Dades de l'administració o empresa per a la qual el col·legi presta els seus servicis sota relació d'ocupació, si és el cas.
  
- Dades del client i si és el cas del seu representant:
  
Nom i cognoms
  
Titulació i col·legi professional d'adscripció.
  
- Dades del promotor/constructor:
  
Nom i cognoms.
  
Direcció (inclou direcció postal, telèfon, fax i correu electrònic si és el cas).
  
- Dades del treball a desenvolupar.
  
Tipus d'intervenció professional.
  
Emplaçament de l'obra, construcció, instal·lació o lloc de presentació del servici professional.
  
Característiques i data del projecte.
  
Pressupost d'execució material de l'obra, construcció, instal·lació o treball professional.
  
Principals paràmetres tècnics del projecte: superfície, potència elèctrica, potència tèrmica, etc.
  
Honoraris convinguts amb el client i forma de pagament dels mateixos, si és el cas.
  
- Cessions previstes:
  
- Agents intervinents en l'obra, construcció, instal·lació o servici professional (propietari, promotor, constructor, coordinador de seguretat i salut i altres tècnics facultatius).
  
Consell General, consells autonòmics i col·legis oficials de la professió, Premiaat i Muspat.
  
Administracions públiques competents.
  
Tribunals.
  
Interessats legítims: contractants i destinataris del servici professional i els seus drethavents.
  
- Unitat o servici davant la qual es puga exercitar el dret d'accés:
  
Secretari de la Junta de Govern del col·legi.
  
- Mesures de seguretat:
  
Nivell bàsic.


Còpia Permalink ELI